Norges idrettshøgskole

Norges idrettshøgskole (NIH) er en statlig, vitenskapelig høyskole med særskilt nasjonalt ansvar for utdanning og forskning innen idrettsvitenskap. Skolen holder til ved Sognsvann på Kringsjå i Oslo med Olympiatoppen Toppidrettssenteret som nærmeste nabo.
Norges idrettshøgskole ble opprettet i 1968 som vitenskapelig høgskole og er Norges fremste utdannings- og forskningsinstitusjon i idrettsvitenskap. Samfunnsoppdraget er å drive høyere utdanning, forskning og formidling innen et bredt teoretisk og aktivitetsrettet idrettsvitenskapelig område. Aktivitetsfeltet rommer bredde- og toppidrett, kroppsøving, friluftsliv og andre former for organisert og selvorganisert bevegelsesaktivitet. NIH har en flerfaglig tilnærming til undervisning og forskning på mennesker i bevegelse, inkludert barn, unge, voksne, eldre og mennesker med funksjonsnedsettelser. NIHs utdanninger og forskningsvirksomhet har stor samfunnsmessig relevans. Flerfaglig kunnskap om idrett og mennesker i bevegelse fremmer en bredere forståelse av den betydningen bevegelse kan ha for danning, læring og utvikling hos både grupper og enkeltpersonerNIH ble opprettet i 1968 som vitenskapelig høyskole og er Norges fremste utdannings- og forskningsinstitusjon i idrettsvitenskap. 
Rektor ved NIH er Lars Tore Ronglan. Unn-Hilde Grasmo-Wendler er administrerende direktør. Se oversikten av ansatte hos NIH. 


== Historie ==
I 1870 ble Statens gymnastikkskole etablert under navnet Den Gymnastiske Centralskole for legemsøvelse og våpenbruk. Skolen fikk nytt navn i 1915 og het da Statens gymnastikkskole fram til den ble nedlagt 1. juli 1968. 
Norges idrettshøgskole, som frem til dette tidspunktet hadde vært under etablering i en tid, startet sin virksomhet 12. august 1968. I 1973 ble det første vitnemålet for fullført hovedfag delt ut, og i 1990 ble den første dr.scient. uteksaminert. 
Direktør ved skolen fra 1968 til 1999 var Thor Volla. I 2018 feiret høgskolen 50-årsjubileum.


== Studietilbud ==
Norges idrettshøgskole tildeler gradene bachelor, master, samt forskningsgraden ph.d. innenfor fagområdet idrettsvitenskap. I studieåret 2021 hadde NIH 1230 heltids- og deltidsstudenter.
Forskerstudium (philosophiae doctor, ph.d.)Master

Master i idrett og samfunnsvitenskap
Kultur og samfunn
Pedagogikk
Sport management
Idrettspsykologi
Idrett og trenerrollenMaster idrettsmedisin
Master idrettsfysiologi og bevegelseslære
Master idrettsfysioterapi
European master in health and physical activityBachelor

Bachelor friluftsliv
Bachelor trening, helse og prestasjon
Bachelor sport management
Bachelor trenerrollen og idrettspsykologi
Årsstudier
Personlig trener
Idrett og samfunn
Praktisk pedagogisk utdanning
Fysisk aktivitet og funksjonshemming
Idrett, kultur og utviklingsarbeidVidereutdanning
Friluftsliv
Kroppsøving
Trening og kreftNettstudier
Videreutdanning kroppsøving
Sport management
Idrettsledelse


== Idrettsanlegg og andre lokaler til utleie ==
Idrettsanleggene til høgskolen leies ut til idrettslag, organisasjoner og privatpersoner på ettermiddags og kveldstid og i helger.
Anleggene som finnes er: 

Idrettshall og sal for ballspill
Saler til turn/akrobatikk, dans og diverse idretter/fysisk aktivitet
Svømmehall, 25 meter med stupebrett 1, 3 og 5 meter
Plaskebassening til blant annet babysvømming
Treningssenter
Spinningsal
Kunstgressbane
Friidrettsbane med tartandekke
Grusbane til kastøvelser (spyd, kule, slegge, diskos)
Tennisbaner
Beachvolleyballbaner
Auditorier og undervisningsrom


== Studentforeninger ved NIH ==
NIHI – Norges idrettshøgskoles idrettslag
GiGass – studentforening som organiserer turer og arrangementer (Studentliv > Studentforeninger)
Høydehuset – NIHs studentbar (Studentliv > Studentforeninger)


== Referanser ==


== Litteratur ==
100 år. Den Gymnastiske Centralskole 1870-1915, Statens gymnastikkskole 1915-1968, Norges idrettshøgskole 1968-1970: Referat fra jubileumssymposiet 2.-4. januar 1970. Oslo: NIH. 1970.  [Digital utgave / Tilgang for norske IP-adresser ved Nasjonalbiblioteket.]
Volla, Thor (1929-2008) (1993). Norges idrettshøgskole: 25-års jubileumsskrift. Oslo: Norges idrettshøgskole. ISBN 8250202961.  [Digital utgave / Tilgang for norske IP-adresser ved Nasjonalbiblioteket.]


== Eksterne lenker ==
Offisielt nettsted 
(en) Norwegian School of Sport Sciences – kategori av bilder, video eller lyd på Commons 
Nasjonalt organ for kvalitet i utdanningen
«Norges idrettshøgskole». Kulturminnesøk. Riksantikvaren – Direktoratet for kulturminneforvaltning.